Kort skolegang - arabiske bogstaver og ingen eller meget lidt computerkendskab.

Det er ikke de bedste forudsætninger for at gebærde sig i det digitale Danmark.

Alligevel skal flygtninge kunne gebærde sig på for eksempel Jobnet.dk.

Siden første oktober bliver flygtninge som udgangspunkt betragtet som jobparate.

Det var en del af forårets trepartsaftale.

Læs også : Flygtninge svejser sig til job og sprog

- Selvom flygtninge kan fritages for nogle af de digitale pligter på jobnet, så kan vi ikke fritage dem for det hele, siger funktionsleder Karina Viborg fra Jobcenter Holstebro.

I Holstebro Kommune startede 62 procent af flygtningene sidste år på Dansk 1.

Dansk 1 er for elever med ingen- eller kort skolegang. Mange skal desuden lære at læse og skrive det latinske alfabet.

Det presser både flygtninge og kommunale medarbejdere, som skal hjælpe det digitale:

- Jeg synes, det er fint at betragte flygtningene som jobparate, men mener ikke de digitale pligter har nogen betydning for, om de får arbejde, siger Karina Viborg.